《昭潭寄内人》
宋代·黄大受

不接安书动隔年，二千里外极悬悬。
老亲强健知勤馔，诸子痴顽恐费鞭。
幸有田园堪卒岁，使知诗礼可无钱。
客中亦有风流罪，长伴梅花对月眠。

作者简介：黄大受，字德容，自号露香居士，南丰（今属江西）人。生平未仕，以诗游士大夫间，游踪颇广。遗著《露香拾稿》，于理宗淳祐元年（一二四一）其子伯厚仕鄞时，请应𢖟、郑清之作序。事见本集卷首序及有关诗。　黄大受诗，以汲古阁影宋抄《南宋六十家小集》本为底本，编为一卷。